เด่น ตลกเก๋า เข้าพบตำรวจแจง เซาน่าฉาว (ชมคลิป)
ยันแค่พิธีกร ฉลองปีใหม่ ไม่รู้มีจัดโชว์ สาวนุ่งน้อย ขอโทษแฟน,เด่น ดอกประดู่ เข้าให้ปากคำพนักงานสอบสวน สน.วังทองหลางแล้ว ยืนยันได้รับการติดต่อล่วงหน้าจากเจ้าของงานให้ไปเป็นพิธีกรและเล่นตลกในงาน ไม่รู้มาก่อนว่าจะมีผู้หญิงโป๊เปลือยมาร่วมงานด้วย ด้านตำรวจเผยไม่ได้แจ้งข้อกล่าวหาตลกชื่อดัง สอบปากคำพยานในงานไปแล้ว 4-5 ปาก จะดำเนินคดีคนจัดงานข้อหาเป็นธุระจัดหา ขณะนี้รู้ตัวคนจัดงานแล้ว เตรียมเรียกตัวมาแจ้งข้อหาดำเนินคดี,กรณีตำรวจบุกตรวจค้นร้านเอบิ ซาวน่า แอนด์ ฟิตเนส เลขที่ 498/6 ซอยโรจนมิน ถนนประชาอุทิศ แขวงและเขตวังทองหลาง กทม. หลังจากมีคลิปเผยแพร่ในโซเชียลมีเดียว่า มีการจัดงานสังสรรค์และมีหญิงสาวหน้าตาดีนุ่งน้อยห่มน้อยโชว์ปลุกใจผู้ร่วมงานที่เป็นชายฉกรรจ์จำนวนมาก สอบสวนนายสุรพันธ์ สุรวิวัฒนาพงศ์ อายุ 57 ปี เจ้าของร้านให้การว่า เหตุการณ์ตามภาพเกิดขึ้นเมื่อวันที่ 5 ม.ค. เป็นงานที่ลูกค้าของเซาน่ามาขอจัดงานวันปีใหม่ โดยที่ไม่รู้รายละเอียดว่า จะมีหญิงสาวนุ่งน้อยห่มน้อยมาโชว์ในงานด้วย ต่อมามีผู้นำคลิปภาพภายในเซาน่าเดียวกันมาเผยแพร่เพิ่มเติมอีก โดยในภาพมีเด่น ดอกประดู่ อยู่ด้วย ดาวตลกรุ่นใหญ่ชี้แจงยอมรับว่า อยู่ในงานดังกล่าวด้วยเพราะรับหน้าที่เป็นพิธีกร แต่ไม่เกี่ยวกับการนำหญิงสาวมาให้ความบันเทิงใดๆทั้งสิ้น,ความคืบหน้าจาก สน.วังทองหลาง เมื่อเวลา 11.00 น. วันที่ 15 ม.ค. นายบรรพต วีระรัฐ หรือเด่น ดอกประดู่ อายุ 73 ปี เดินทางเข้าพบ พ.ต.ต.สันติ ผิวทองคำ พนักงานสอบสวนผู้ชำนาญการ สน.วังทองหลาง เพื่อให้ปากคำในฐานะพยาน หลังจากพนักงานสอบสวนเชิญมาให้ปากคำกับเกี่ยวกับกรณีปาร์ตี้ชาย-หญิง เปลือยกายหลังจากที่มีรูปของเด่น ดอกประดู่ ปรากฏอยู่ในคลิปในร้านเอบิซาวน่า แอนด์ฟิตเนส โดยภาพในคลิปเป็นภาพนายเด่น ดอกประดู่ ทำหน้าที่เป็นพิธีกรอยู่ พนักงานสอบสวนใช้เวลาสอบปากคำกว่า 2 ชั่วโมงครึ่งจึงเสร็จสิ้น,นายเด่น ดอกประดู่ เผยว่า ที่มาวันนี้เนื่องจากได้รับการประสานจากพนักงานสอบสวนมาให้ข้อมูลเกี่ยวกับปาร์ตี้โป๊ดังกล่าว ซึ่งตนมาใช้บริการที่เซาน่าดังกล่าวมาประมาณ 1 ปีแล้ว และตนรู้จักกับกลุ่มบุคคลที่อยู่ในคลิปเพราะพบเจอกันระหว่างใช้บริการเซาน่า เมื่อประมาณวันที่ 2 ม.ค.ที่ผ่านมาตนได้รับการติดต่อจากผู้จัดงานให้ช่วยมาเป็นพิธีกรในงานเลี้ยงปีใหม่ที่จะจัดขึ้นในวันที่ 5 ม.ค. เวลา 18.00 น. เมื่อตนเดินทางมาถึงที่เซาน่าตามวันเวลานัดหมายยังไม่เห็นมีการจัดเตรียมงานใดๆ จึงรู้สึกแปลกใจแต่ไม่ได้เอะใจอะไร ซักพักมีพนักงานออกมาจัดเตรียมสถานที่ เมื่องานเริ่มขึ้นตนทำหน้าที่เป็นพิธีกรในงาน พร้อมกับแสดงตลกให้ผู้ร่วมงานชม,หลังจากนั้นไม่นานมีผู้หญิงใส่ชุดบิกินีเดินออกมาที่ผม ทำให้รู้สึกตกใจเนื่องจากไม่รู้มาก่อนว่าจะมีผู้หญิงในชุดดังกล่าวเข้ามาร่วมงานด้วย แต่ด้วยความที่เป็นมืออาชีพ จึงทำทีเป็นใช้แขนโอบเอวผู้หญิงตามที่ปรากฏในคลิป แต่ไม่มีการล่วงเกินอื่นๆ ส่วนภาพที่ปรากฏในคลิปว่า ผมเอาศีรษะไปซุกที่หน้าอกหญิงสาวคนหนึ่งเป็นเพียงมุมกล้องเท่านั้น ไม่ได้กระทำจริง เพราะรู้ว่ามีคนเอาโทรศัพท์ออกมาถ่ายคลิปหลายคน ประกอบกับเป็นนักแสดงจึงพอจะทราบมุมกล้องดี ทั้งนี้ รู้สึกตกใจมากเมื่อเห็นคลิปเผยแพร่ออกมา และอยากขอโทษประชาชนที่ทำให้ผิดหวัง ผมไม่มีเจตนาคิดว่าเป็นเพียงการแสดงเท่านั้น อย่างไรก็ตาม ผู้เข้าร่วมงานมีทั้งคนที่รู้จักและมีอีกหลายคนที่เพิ่งเคยเห็นมาใช้บริการที่ฟิตเนสแห่งนี้เป็นครั้งแรก รู้สึกไม่สบายใจจนเครียดถึงขั้นนอนไม่หลับ ก่อนตัดสินใจเข้าพบพนักงานสอบสวนวันนี้ เด่น ดอกประดู่ กล่าว,ด้าน พ.ต.ต.สันติ ผิวทองคำ เผยว่า วันนี้นายเด่นเดินทางมาให้ปากคำในฐานะพยาน และยังไม่ได้แจ้งข้อกล่าวหาแต่อย่างใด การสอบสวนค่อนข้างใช้เวลานานเนื่องจากนายเด่นอายุมากแล้วรวมกับมีอาการเครียดด้วย จึงทำให้การสอบสวนกินเวลานาน สำหรับการดำเนินคดีจะดำเนินคดีกับผู้ที่เป็นธุระจัดหา ขณะนี้ทราบชื่อแล้ว แต่ยังไม่สามารถเปิดเผยชื่อได้ เนื่องจากเกรงว่าจะเสียรูปคดี ขณะนี้เรียกผู้ที่อยู่ในคลิปมาสอบปากคำแล้ว 4-5 ปาก ทั้งนี้ หากสอบสวนเพิ่มเติมแล้วพบว่ามีผู้อื่นร่วมด้วย เช่น การเป็นธุระจัดหาผู้หญิง จัดหาอาหารเครื่องดื่ม และเป็นผู้ออกเงินค่าใช้จ่ายจะแจ้งข้อหากับผู้ร่วมกระทำผิดเพิ่มเติมอีก,ต่อมาเมื่อเวลา 12.30 น. เจ้าหน้าที่ตำรวจกองพิสูจน์หลักฐาน (พฐ.) เข้าตรวจสอบร้านเอบิ ซาวน่า แอนด์ ฟิตเนส เพื่อยืนยันว่าภาพหลักฐานที่จัดงานเป็นสถานที่ดังกล่าว ใช้เวลาตรวจสอบกว่า 1 ชั่วโมง พ.ต.ท.เชิดพงศ์ ชูกลิ่น นักวิทยาศาสตร์ (สบ 3) หัวหน้าชุดตรวจสอบกล่าวว่า หลังจากการตรวจด้วยการเปรียบเทียบกับรูปถ่ายสถานที่ได้รับมาจากทางพนักงานสอบมีหลายจุดที่ตรงกัน โดยเฉพาะเก้าอี้สีขาว หลังคายกสูงมุงด้วยเหล็กเมทัลชีท มีพัดลมระบายขนาดใหญ่บนหลังคา มีสระน้ำสำหรับซาวน่าที่ทำด้วยระบบโอโซน ด้านหลังสระมีกำแพงปูกระเบื้องรูปช้างมีเสาที่ใช้สำหรับอาบน้ำสูงประมาณ 2 เมตร โคมไฟส่องสว่างภายในซาวน่า ทั้งหมดตรงกับรูปถ่ายพยานหลักฐานยืนยันว่าเป็นสถานที่จัดปาร์ตี้ดังกล่าว,ด้านนายสุรพันธ์ สุรวิวัฒนาพงศ์ อายุ 57 ปี เจ้าของซาวน่าเปิดเผยว่า ยอมรับว่ามีการจัดงานเลี้ยงวันที่ 5 ม.ค.ผ่านมาจริง ได้รับการติดต่อว่าเป็นการกินเลี้ยงธรรมดา ตนไม่ทราบว่าจะมีผู้หญิงเข้ามาเปลือยกาย อีกทั้งตนไม่ได้อยู่ในร้านด้วย หากทราบมาก่อนจะไม่อนุญาตให้จัด เนื่องจากที่ซาวน่าจะไม่อนุญาตให้ผู้หญิงเข้าไปเด็ดขาด ปกติร้านจะเปิดให้บริการตั้งแต่เที่ยงวันถึงเที่ยงคืน คิดราคา 200 บาท ทั้งวัน ปัจจุบันมีลูกค้าเข้ามาใช้บริการประมาณ 90 คนต่อวัน พอหลังจากมีข่าวแบบนี้ออกไปทำให้ลูกค้าน้อยด้วย
เด่น ดอกประดู่ เข้าให้ปากคำพนักงานสอบสวน สน.วังทองหลางแล้ว ยืนยันได้รับการติดต่อล่วงหน้าจากเจ้าของงานให้ไปเป็นพิธีกรและเล่นตลกในงาน ไม่รู้มาก่อนว่าจะมีผู้หญิงโป๊เปลือยมาร่วมงานด้วย
ข่าวหน้า1,ฟิตเนสฉาว,ฟิตเนสเปลือย,สาวเปลือยฟิตเนส,เอบิ ซาวน่า,เด่น ดอกประดู่,สุรพันธ์ สุรวิวัฒนาพงศ์